przemysl, 1914. decz. 22. 


Egyes szám ára 10 fillér. 


Megjelenik — hétfö ki- 
vételével — łəhetöiog 
naponta a os. és kir. 
várparancsnokság jóvá- 


—- hagyásával. — 


TABU 


| UJSAG 


66. szàm. 


Csapatok, paranosnok- 
ságok ós Intézetek a 
lapot 50-es osomagok- 
ban a 82. tábor] postá- 


nál is beszerozhetik. 


A lan tiszta jövedelmét a Przemysl védelmében hösi halált halt m. kir. honyédek ès népfelkelök özvegyeinek ès 


tölt E 


A kolera elleni 
védő-oltásról. 


Mikor orvosi karunk a kolera elleni vè- 
"döoltást hadseregeink összes részeiben 
keresztülvitte, mindenféle lehetetlen hirek 
terjedtek el az oltásról és annak esetleg 
beállható állítólagos következményeiröl. 

A tudálékos gyanakvók által szélnek 
bocsátott s a tudatlan hiszékenyek között 
elterjedt hireknek azonban hamarosan el 
kellett hallgatniok. Hiszen hadvezetösé- 
günk nem vaktában, hanem kellö tapasz- 


talatok alapján vette az oltószert alkal- 
mazásba. 
A kolera elleni védöoltás már keresz- 


tülment a gyakorlat tüzpróbáján, és pedig 
a görög-bolgár háboruban a görög had- 
sereg orvosai alkalmazták azt. Az ered- 
mény meglepö volt, s a kolera elleni vé- 
döoltás jelentöségét és értékét minden 
kétséget kizáró módon bebizonyitotta. 

A görög hadseregben ez a ragály kez- 
detben csak egy hadosztály keretén be- 
lül lépett fel, és pedig abban a hadosz- 
tályban, melynek katonái fertözött vizet 
ittak. De a betegség járványszerüen gyor- 
san terjedt tovább. Sok mindent megpró- 
báltak, hogy terjedését megakadályozzák, 
s a megkisérelt módszerek közül a védö- 
oltás volt az, amely fényesen bevált, s 
szép eredményeket mutatott fel. 

A görög orvosok által előterjesztett bi- 
zonyitékok erröl bárkit meggyözhetnek: 

A görög hadseregben a kolera csak 


Szerkesztöség: Royal-szálloda, II. 36. 


| kivül érdekes 


árváinak tàmogatàsàra forditjuk. 


olyan csapattestekben lépett fel, amelyek- 
nél az oltás keresztülvitelét a hadi viszo- 


nyok lehetetlenné tették. Azoknál 
pattesteknél, 


a csa- 
ahol a beoltás megtörtént, 


csak szórványosan fordult elö néhány ko- | 


leraeset, de az is könnyü lefolyásu. 

A görög hadsereg egyes részeinek ra- 
gàlylyal sujtott vidékeken keresztül esz- 
közölt visszavonulàsa alatt gyorsan ter- 
jedt a kolera a még beoltatlan csapatok 


között. De mikor ezek a csapatok — idö- | 


közben már beoltva — az elönyomulás- 


| nál ugyanazon vidéken haladtak át, egyet- 


len koleraeset sem fordult elö közöttük. 
A görög katonik annyira biztak az ol- 


tásban, s az oltás után oly nagy volt ben- 


nük a biztonság érzete, hogy félelem és 
borzongás nélkül foglaltak el ragályos tá- 
borhelyeket, melyeket elöbb aggodalmasan 
kikerültek. 

Csakhamar az oltás keresztülvitele után 
teljesen megszünt a ragály. 

A háboru után a görög hadsereg vezér- 
törzsorvosa statisztikát állitott össze, amely- 
nek adatai a háboru alatt szerzett rend- 
gyakorlati tapasztalatokat 
leszögezik. Ez a statisztikai adathalmaz 


| kétségbevonhatatlan bizonyítéka annak, 


hogy a kolera elleni vèdöoltás — az 
egyébként betartott óvórendszabályok mel- 
lett — kiválóan alkalmas eszköz a kolera- 
járvány leküzdésére. Az oltással járó nagy 
munka, és az erre forditott jelentös anyagi 
aldozatok az elért eredményekben bösé- 
gesen gyümölcsöznek. 

A statisztikai adatok közül csak nehány 


| folyásuak voltak, s 
| sem végzödtek halállal. 

Kiadóhivatal: Knoller és Fia könyvnyomdája. 


érdekes ës különösen meggyözö adatot 


: hozok itt fel. 


A kétszer beoltott katonak 999/9-a nem 
betegedett meg kolerában. És az esetek 
hátralevö 19/9-ában, amikor kétszeri oltás 
dacára következett be a kolerás-meg- 
betegedés, az c:etek nagyon enyhe le- 
egyetlen alkalommal 


De azoknál a csapatoknál is, amelyek- 
nél a hadi helyzet miatt csak egy izben 
lehetett az oltást keresztülvinni, — itt is 
lényegesen kedvezöbb volt a helyzet, mint 
az egyáltalában oltás nélkül maradt csa- 
patoknál. 

Mig be nem oltott csapatoknál az 
emberek 93°%-a betegedett meg kolerá- 
ban, és az esetek jelentös részükben 
sulyos lefolyásuak- vagy épen halálos 
kimenetelüek voltak, addig az egy izben 
beoltott csapatoknál a katonáknak csak 
40%%-a betegedett meg, s a betegség is 
sokkal enyhébb lefolyásu volt. 

A görög háboru tapasztalatait a nálunk 
szerzett tapasztalatok is igazolják. 

Az oltás keresztülvitele óta — bár még 
nem állott be a kolerát mindig leküzdö 
erös hideg — a kolerajávány teljesen 
megszünt. 

Ujabb kolerás 
fordulnak elö. 

Az eredmény nagyon örvendetes, s az 
oltás ellen elterjedt légből kapott hirek 
maguktól elhallgattak. 


megbetegedések nem 


Dr. St. föorvos. 


HADI HIREK. 


Anglia. 

December 19-röl. 

Párisból jelentik: Az egyptomi kedivét 
megfosztották trónjától. 

Konstantinápolyból jelentik: Angol cir- 
káló Akabánal csapatokat szállított partra. 
A törökök megtámadták a csapatokat, 
mire azok ismét behajóztak. 


Az orosz hadszintér. 


December 20-ról 

Bécsböl jelentik: A Dunajec nyugati 
partján állást foglalt orosz utóvédet tel- 
jesen elüztük. 

Lovasságunk Andrejewen át elérte a 
Nida folyót. Tovább északra átléptük a 


Pilicát. 
Berlinböl jelentik: Keletporoszországban, 


Pillkallennél az orosz lovasság támadását 
visszavertük, 


A francia hadszintér. 
Berlinböl jelentik: Nieuport-nål, Bix- 
schoote-nál és Ney la Basse-tól északra 
még folyik a harc. 
Lens-nél, Albert-nél és Seye Nedien- 
nél a németek  visszaszoritották a fran- 
ciákat. 


Kárpátoknál. 


Budapeströl jelentik: Az oroszok kény- 
telenek voltak a Kárpátokat a lehetö leg- 
gyorsabban Lemberg irányában elhagyni. 

Kárpati csapataink üldözik az ellensé- 
get a Kárpátoktól északra. 

Máramarosmegyében Toronyánál az el- 
lenség egészen a magyar határig vissza- 
huzódott. Tegnap csapataink az északi 
megyék egész vonalán benyomultak Ga- 
liciába. 


Az orosz hadszintér. 


December 21. 

Bécsböl jelentik hivatalosan: A Kárpá- 
tokban tegnap a Latorca vidékén az el- 
lenséges csapatokat visszavetettük. 

A lupkovi szorostól északkeletre 
gyobb csalta fejlödött ki. 

Támadásaink a Krosno—Zaklycin vo- 
nalon tért nyertek. 

A Biala völgyében csapataink Tuchowig 
nyomultak elöre. 

A Dunajec alsó folyásánál még folynak 


na- 


| a harcok. 


Az oroszoknak Galiciában még nagyobb 
erőik vannak. 

Déli Lengyelországban elértük a Nidát. 

Az oroszok megkiséreltéx, hogy a Raw- 
kánál és Nidánál ujonnan készitett állá- 
saikban tartsák magukat. Az egész vona- 
lon megindult ellenük a támadás, 


1914 


Francia hadszintér. 


Berlinböljelentik: Nyugaton az ellenség 
tegnap Nieuportnál és Bixschoote-nál meg- 
szüntette eredménytelen támadásait. 

A franciák és angolok karöltve táma- 
dást kezdtek Labassenál a németek ellen. 
A németek visszaverték öket, nagy vesz- 
teségeket okozva nekik, 

200 gyarmati katona ès angol került a 
németek kezébe, s 600 halott angol feküdt 
a német harcvonal elött. 


Notredame de Lorette-tól délkeletre a 
németek lövészárkát a franciák 60 méter 
hosszuságban elfoglalták. A németek vesz- 
tesége egészen jelentéktelen. 

Az Argonn erdökben a németek csak 
keveset haladtak elöre, de három géppus- 
kát zsámányoltak. 


Afrikában. 


Német-Délnyugat-Afrikában a Luderitz- 
öböltöl keletre Garupnál folyó hó 16-án 
angol és német csapatok összeütköztek. 
A csata az angolok yisszavonulàsàyal 
végzödött, 

A londoni sajtóiroda jelenti, hogy folyó 
hó 5-én Kamerunban Mujukától északra 
Lum-nál heves harcok folytak. Az angolok 
4 halottat és 9 sebesültet veszítettek, 


Az egész északi vasutvonal december 
10-én az angolok kezére került. 

Bare, a benszülöttek városa kapitulált. 
Az angolok 5 lokomotívot, sok vasuti 
kocsit, két repülögépet zsákmányoltak. 

Edeànàl a belföldi vasuti vonal mentén 
november 26-án a franciák felderitö külö- 
nitményét megtámadtak. 31 halottat éa 16 
sebesültet veszítettek a franciák. 

A Niger-menti határon nem sikerült a 
németeknek az` Észak-Kameruni határt 
átlépni. 

Maruatól északra harc fejlődött ki az 
angolok és németek között. Az angolok 
felderitö különitményében két ember 
elesett, 


A német császár egészséges. 

A nagy föhadiszállásról jelentik: A csá- 
szár egészségének teljes helyreállása után 
ujra a harcvonalra ment. 


Belgium. 

Brüsselböl jelentik: Az uj belga tarto- 
mány országgyűlése megszavazta a belga 
nöpre a fökormányzó által kivetett — havi 
részletekben fizetendö — 480.000.000 franc 
évi adót. Ezt a pénzt kincstári jegyek 
kibocsájtása utján szerzik meg a belgák. 

A fökormányzó kijelentette, hogy pon- 
tos fizetés esetén a hadi szolgáltatásokat 
készpénzben fogják fizetni. 


Skandinávia. 


Malmöböl jelentik: A három király 
összejöveteléről azt mondja a közreadott 
kommüniké: A tárgyalások nemcsak a 
három északi állam régi jó viszonyát 
erősítették meg, de bizonyos különleges 
kérdésekben is egyetértő megállapodásra 
jutottak. 

Azt is elhatároztak, hogy a szerencsé- 
sen megkezdett közös munkat tovább 
folytatják és e célra azonnal elrendelték, 


Utánnyomás tilos. 


Tábori Ujság 


hogy a kormányok képviselői ujabb össze- 
jövetelt tartsanak. 


Angol hajók pusztulása. 


Londonból jelentik: Scarboroughnél egy 
aknak keresésével foglalkozó hajó a le- 
vegöbe repült. Csak egy embert lehetett 
megmenteni. Két más hajó is elpusztult. 


Dicséret, 


A cs. és kir. hadseregföparancsnokság 
radiogramm utján december 17-iki ke- 
lettel elrendelte, hogy azoknak a repü- 
löinknek, akik a december 16-iki felderitö 
röpülést végezték, kiválóan találó és ér- 
tékes jelentésükért a hadseregföparancs- 
nokság elismerése tudtul adassék: 

A 11. repülö század parancsnokának 
jelentése szerint a fenti repülést a követ- 
kezök végezték: 

Wagner János föhadnagy, Kozma Ignác 
és Morocutti Antal hadnagyok, Knopp és 
Hold tüzmester tábori pilóták és Wannek 
tizedes tábori pilóta. 


Köszönet. 


Wasik József hivatalszolga köszönetet 
mond azért, hogy a már egy izben kapott 
1,269 korona 92 fillér mellé egyik nép- 
felkelő gyalogezred tisztjei és legénysége 
ujabb 208 korona 80 fillért gyüjtött szá- 
mára és juttatott el hozzá. 


Nyilvános elszámolás. 


A Przemysl védelmében hösi halált halt 
magyar királyi honyédek és népfelkelök 
özvegyeinek ès árváinak támogatására 
ujabban befolyt adományok a következök: 

1—69. alatt eddig közölt 
végösszeg f . 2147276 K 

70. 2. honv. gyalogezred tisi 
kara és legénysége . 

71. M. kir. 11. népfelkelő gy. 
ezred III.  zászlóaljtörzs 
87.30 K, 11. század 110 K, 
összesen . 

72. G. A. mérnök . po 

A 70—72. sorszámok alatt 
kimutatott adomànyok, Össze- 
sen 364456 K, bevételezve 
pénztári napló 350. tételszám 
alatt. 

73. M. kir. 1/29. népfelkelö 
munkáscsoport legénysé- 
gének ujabb adománya re- 
pülögépen továbbitott le- 
velekért 


342726 , 


19730 , 
20— , 


11870 ,„ 


| 74. Kozma hadnagy E 


repülögépen továbbitottle- 
velekért éb Ke 

75. [/1. népfelkelő eröditési 
munkáscsoport repülögé- 
pen továbbitott leyelekèrt 

76. Dr. Macsánczky László fö- 
orvos és dr. Kleits János 
segédorvos fogadása 

77. 7. honvéd gyalogezred 7. 
századának gyüjtése 

78. Závidfalussy László 16. 
honvéd m. ezredbeli ör- 
vezető . 

79. Pukovec Raimnia és Mer 
Gottlieb zene-örmesterek 


197800 


Zo y 


Kiadó čs szerkesztő Knoller Hirsch. 


66. szám, 
5—5 K, összesen. 10:— K 
80. Egy magát megnevezni 
nem akaró . : 20 — , 
A 73—80. sorszámok álati 


kimutatott adományok, össze- 
sen 544— K, bevételezve 
pénztári napló 353. tételszám 
alatt, 


Az eddigi gyüjtés végösszege 


. 2566132 K 


Gorkij önkéntes.") 


Kezedben ásó, drótvágó olló; 
Ösz fejed fölött kóválygó hetig — 
Hova rohansz, Gorkij kedes? 


Csapzott vén hajad lecsüng már vállig; 
Véres szemedből borláng világit, — 
Hová rohansz, Gorkij önkéntes? 


Rogyó lábad a mély hóba gázol; 
S hátad sajog més : kancsukátol, — 
Hová rohansz, Go. i önkéntes? 


Magos a sánc, s szabad nép védi; 
Fegyvere uj, de bosszuja régi . A 
Hiszen tudod, Gorkij önkéntes. 


Magos a sánc és botlik a lábad, 
S már vacsorára a varjak várnak — 
Hová rohansz, Gorkij önkéntes? 


Ott voltál, hol a legnagyobbak, — 
Igazság pajzsát hová dobtad? 
Hová dobtad, Gorkij önkéntes? 


Hová hagytad Nyomor- -országot? 
Hallod, hogy zug a millió átok, 
Hallod, hogy zug, Gorkij önkéntes? 


Öreg vállad fegyver s lánc huzza. 
Füledbe sir a nagyorosz puszta: 
Fordulj vissza, Gorkij önkéntes? 


Fordulj vissza, mig nem hiába — 
S vágd oda cárod részeg arcába, 
Vágd oda már, Gorkij önkéntes: 


Orosz anyak, ha mind hármat szülnek, 
Diadalt itt akkor sem ülhet, 
Soha, soha, Gorkij önkéntes, 


Kancsuka zughat s száz cári gazság, 
Egy fegyver gyözhet csak: az Igazság, 
S az a miénk, Gorkij önkéntes! 


Gyóni Géza. 


TUDAKOZÓDAS. 


Kanityker Ferenc 13-ik népfelkelö ezred, 
15-ik munkásosztagbeli szakaszvezetöt, aki 
Jaksmanicáról lett valamelyik kórházhoz 
irnoknak beosztva — kérem, hogy tudassa 
cimét a 82. tábori postával. 

Göz zászlóst a 2-ik honyédtüzérezred- 
böl kéri Szentgyörgyi kadét, hogy láto- 
gassa meg: Slovackiego-ulica 14., II. em., 
kórház. 

Brüll Ignác (debreceni kereskedö) tart. 
tizedes a 32/3. honvéd menetzászlóaljnál 
(Zsuravica), kéri Siepser hadnagyot, aki 
Bródy Fülöp R. T. cégnél Kassán fö- 
könyvelö, adjon magáról életjelt. 


*) Gorkij Maximról, a hires orosz iróról az a hir 
terjedt el, hogy beállt ünkéntesnek az orosz had- 
seregbe. 


Nyomatott Knoller és Fia könyvnyomdájában Przemyśl 


